Broj: 01/2-04-85-1/22

Breza, 18.01.2022. godine

Na osnovu člana 64. stav 1. tačka b), člana 70. st. 1, 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o postupku direktnog sporazuma („Službeni glasnik BiH“ br.90/14), člana 6. Pravilnika o postupku direktnog sporazuma za nabavku roba, usluga i radova u jedinstvenom organu uprave Općine Breza („Sl.glasnik Općine Breza“, broj 4/15 i 4/16) na Preporuku Službe za privredu, u postupku javne nabavke direktnog sporazuma za nabavku robe: „Nabavka i montaža 4 (četiri) inverter klime,“ broj: 02/1-2-11-88-2/22 od 18.01.2022.godine) i člana 39. Statuta Općina Breza – Prečišćeni tekst („Službeni glasnik Općine Breza“ broj: 7/21), Općinski načelnik, d o n o s i

**O D L U K U**

**o izboru najpovoljnijeg ponuđača**

**DIREKTNI SPORAZUM**

Član 1.

Prihvata se ponuda broj TP 01-2022 od 17.01.2022.godine i Ugovor za javnu nabavku robe: „Nabavka i montaža 4 (četiri) inverter klime,” dodjeljuje se ponuđaču „ADAL electronic“ d.o.o. Breza, za ponuđenu cijenu od 5.989,96 KM, bez PDV-a, odnosno 7.008,25 KM sa PDV-om, kao najbolje ocijenjenom ponuđaču.

Član 2.

Prijedlog ugovora o nabavci dostavit će se na potpis izabranom ponuđaču „ADAL electronic“ d.o.o. Breza .

Član 3.

Za izvršenje ove Odluke zadužuje se i ovlašćuje Služba za privredu i Služba za finansije, inspekcijske poslove i opću upravu.

Član 4.

Ova Odluka stupa na snagu danom donošenja i objavit će se na web-stranici Općine Breza, www.breza.gov.ba, istovremeno s upućivanjem iste ponuđačima koji su učestvovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

O b r a z l o ž e nj e

Postupak javne nabavke pokrenut je Zahtjevom za pokretanje postupka javne nabavke broj: 02/1-2-11-88/22, Posebne Odluke o pokretanju postupka javne nabavke putem direktnog sporazuma broj.01/2-04-84/22 od 12.01.2022.godine i Odluke o pokretanju postupka javne nabavke broj:01/2-04-85/22 12.01.2022.godine.

Javna nabavka je provedena putem direktnog sporazuma.

Procijenjena vrijednost javne nabavke bez PDV-a je 6.000,00 KM.

Kriterij za dodjelu ugovora je „najniža cijena“.

Krajnji rok za prijem ponuda je utvrđen najkasnije do dana 19.01.2022.godine do 16,00 sati, na protokol Općine Breza, Bogumilska br.1. Breza, elektronski putem e-maila ili faksom.

Dana 17.01.2022. godine, zaprimljena je 1 (jedna) ponuda od Ponuđača „ADAL electronic“ d.o.o. Breza, u kojoj ponuđač konstatuje da je spreman robu isporučiti i ugraditi u izvršiti za iznos od 5.989,96 KM, bez PDV-a, odnosno 7.008,25 KM sa PDV-om.

Služba za privredu je pregledala ponudu i ustanovila da je ponuda ponuđača „ADAL electronic“ d.o.o. Breza, kvalifikovana ponuda i ispunjava formalno-pravne uslove.

U postupku ocjene provedenog postupka, Općinski načelnik, nije našao razloge, nepravilnosti niti propuste u radu, koji bi eventualno bili osnov za neprihvatanje preporuke Službe za privredu.

Naime, u postupku je оcijenjeno dа је Služba za privredu u svemu pravilno postupila te da је izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima, internim aktima i tenderskom dokumentacijom.

Izabrani ponuđač je izabran primjenjujući kriterij „najniža cijena“.

Ugovorni organ će pozvati izabranog dobavljača radi zaključenja ugovora kojim će se regulisati međusobna prava i obaveze vezane za predmetnu nabavku u skladu sa zahtjevima ugovornog organa navedenim u tenderskoj dokumentaciji i zakonskim propisima koji regulišu postupke ugovaranja.

Primjenom člana 64. stav 1. tačka b) Zakona o javnim nabavkama Bosne i Hercegovine, te člana 4. stav (3) Pravilnika o postupku direktnog sporazuma („Službeni glasnik BiH“ broj 90/14), odlučeno je kao u dispozitivu.

POUKA O PRAVNOM LIJEKU

Nije propisana mogućnost izjavljivanja žalbe u postupku direktnog sporazuma.

Prilog: Obavještenje

Predlagač: Služba za privredu, Salih Hasanspahić

Obrađivač: Jasmina Došlić

Dostavljeno: OPĆINSKI NAČELNIK

1x „ADAL electronic“ d.o.o. Breza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1x Služba za privredu Vedad Jusić

1x Služba za finansije, inspekcijske poslove

i opću upravu

1x Viši samostalni referent - administrator mreže

1x Evidencija

1x a/a.